
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 291 (1) 

Μετονομασία θέσεων στο Νομό Καβάλας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 3 και 276 του Δη¬ 
μοτικού και Κοινοτικού κώδικα, (ΠΔ 323/89, Α 146). 

2. Τις διατάξεις του άρθρου 23 παρ. 1 του Ν. 1558/ 

1985 «Κυβέρνηση και Κυβερνητικά Όργανα» (Α' 137), σε 
συνδυασμό με τις διατάξεις του άρθρου 4 του Π.Δ. 137/ 

1986 «Συγκρότηση της Γενικής Γραμματείας Δημόσιας 
Τάξης σε Υπουργείο Δημόσιας Τάξης (Α 51). 

3. Τις διατάξεις του άρθρου 29 Α' του Ν. 1558/1985, 
όπως προσετέθη με το άρθρο 27 του Ν. 2081/1992, (Α 
154). 

4. Τη γνώμη του κοινοτικού Συμβουλίου Ερατεινού Νο¬ 
μού Καβάλας που διατυπώθηκε με την 9/1994 απόφασή 
του. 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

6. Την 383/1994 γνωμοδότηση του Συμβουλίου της 
Επικράτειας, με πρόταση του Υπουργού Εσωτερικών απο¬ 
φασίζουμε: 

Αρθρο μόνο 

Στην περιφέρεια της κοινότητας Ερατεινού της Επαρ¬ 
χίας Νέστου του Νομού Καβάλας μετονομάζονται οι θέ¬ 
σεις: 

α) Ντίριν Γκιολ σε Αμουδιές 

β) Τιμάρ σε Αγίου Φανουρίου 

γ) Εγρή Μποτσάκ, Περιντολί και Καβακλίκ σε Αεροδρο¬ 
μίου 

δ) Νταγλίκ σε Ξωκκλήσι του Αη-Γιώργη και 

ε) Γκιρέν σε Ξηραντηρίου. 














1942 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 29 Αυγούστου 1994 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΏΝ 

ΚΩΝ/ΝΟΣ ΣΚΑΝΔΑΛΙΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 292 (2) 

Σύσταση ενιαίας επιχείρησης ύδρευσης-αποχέτευσης με 

την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ- 

ΑΠΟΧΕΤΕΥΣΗΣ ΚΙΛΚΙΣ του Νομού ΚΙΛΚΙΣ... 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 1 του Ν. 1069/ 
1980 «περί κινήτρων δια την ίδρυσιν επιχειρήσεων Υδρεύ- 
σεως και Αποχετεύσεως» (ΦΕΚ Α' 191/23.8.1980). 

2. Τις διατάξεις του άρθρου 29Α του Ν. 1558/1985 (Α 
137) όπως προσετέθη με το άρθρο 27 του Ν. 2081/1992 
(Α' 154). 

3. Το γεγονός ότι το παρόν διάταγμα προκαλεί δαπάνη 
εις βάρος του κρατικού Προϋπολογισμού Δημ. Επενδύ¬ 
σεων ύψους εκατό εκατομμυρίων (100.000.000) δρχ. για 
την οποία έχει εγγράφει πίστωση στον Κρατικό προϋπο¬ 
λογισμό στον ειδικό φορέα ΣΑΕ 32/2/92 και με τον εξής 
ΚΑΕ 07-950-8300. 

4. Την αριθ. 381/1994 γνωμοδότηση του Συμβουλίου 
της Επικράτειας, με πρόταση του Υπουργού Εσωτερικών, 
αποφασίζουμε: 

Άρθρο 1 
Σύσταση 

Εγκρίνεται η υπ’ αριθμ. 44/93 απόφαση του Δημοτικού 
Συμβουλίου Κιλκίς του Νομού Κιλκίς η οποία αφορά στη 
σύσταση στον ομώνυμο Δήμο ενιαίας επιχείρησης υδρεύ- 
σεως-αποχετεύσεως και η οποία έχει ως εξής: 

1. Συνιστάται στο Δήμο Κιλκίς, του Νομού κιλκίς ενιαία 
επιχείρηση ύδρευσης -αποχέτευσης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ-ΑΠΟΧΕΤΕΥΣΗΣ 
ΚΙΛΚΙΣ ΤΟΥ ΝΟΜΟΥ ΚΙΛΚΙΣ» (άρθρο 1 παρ. 1 Ν. 1069/ 
1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της 
απο τις διατάξεις του Ν. 1069/1980 «περί κινήτρων δια 
την ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται οι διατάξεις του Π.Δ. 
323/1989 «Δημοτικός και Κοινοτικός Κώδικας» και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 1069/ 
80). 

3. Έδρα της επιχείρησης είναι ο Δήμος Κιλκίς του Νο¬ 
μού Κιλκίς (άρθρο 1 παρ. 3 Ν. 1069/80). 

4. Περιοχή αρμοδιότητας της επιχείρησης είναι η περι¬ 
φέρεια του Δήμου Κιλκίς (άρθρο 1 παρ. 3Ν. 1069/1980). 


Άρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3 Ν. 1069/1980). 

Άρθρο 3 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων (άρθρο 8 παρ. 1 Ν. 1069/ 
1980). 

Άρθρο 4 
Έσοδα 

Έσοδα της επιχείρησης είναι: 

α. Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μια δε¬ 
καετία από της 1 ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλώνεται 
(άρθρο 10 παρ. 1 εδ. α' και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 
εδ. ια' και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδαφ. γ' Ν. 1069/80). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδαφ. δ' και άρθρο 15 Ν. 1069/80). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε' Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ' Ν. 1069/1980). 

ζ. Η αξία ύδατος που καταναλώνεται (άρθρο 10 παρ. 1 
εδ. ζ' Ν. 1069/1980). 

η. Η εγγύηση χρήσεως του υδρομετρητή (άρθρο 10 παρ. 
1 εδ. η' Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. Γ Ν. 1069/1980). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ' Ν. 1069/1980). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδ. ιγ' Ν. 1069/1980). 

ιγ. Έσοδα που εισπράτονται από την εφαρμογή των δια¬ 
τάξεων των άρθρων 27 και 28 Ν. 1069/80, καθώς και 
κάθε άλλη νόμιμη πρόσοδος. 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


1943 


Αρθρο 5 
Διοίκηση 

1. Η επιχείρηση διοικείται από διοικητικό συμβούλιο που 
αποτελείται από επτά (7) μέλη τα οποία ορίζονται μαζί με 
αναπληρωτές από το δημοτικό συμβούλιο. Από τα μέλη 
αυτά: 

α) τέσσερις (4) είναι αιρετοί εκπρόσωποι του Δήμου Κιλ¬ 
κίς β) ένας (1) είναι κάτοικος του Δήμου που έχει πείρα ή 
γνώσεις σχετικές με το αντικείμενο της Επιχείρησης γ) 
ένας (1) είναι εκπρόσωπος του Ιατρικού Συλλόγου νομού 
Κιλκίς και δ) ένας (1) εκπρόσωπος των εργαζομένων όταν 
η επιχείρηση απασχολεί πάνω από είκοσι (20) εργαζομέ¬ 
νους. 

Ο εκπρόσωπος των εργαζομένων προτείνεται από αυ¬ 
τούς και ο εκπρόσωπος του Ιατρικού Συλλόγου Κιλκίς από 
τον Σύλλογο αυτόν. 

2. Το Δημοτικό Συμβούλιο ορίζει δύο από τα μέλη του 
διοικητικού συμβουλίου ως Πρόεδρο και Αντιπρόεδρό του 
(άρθρο 3 παρ. 1 του Ν. 1069/1980 και 261 Π.Δ. 323/ 
1989). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 3 Ν. 1069/80, άρθρο 261 
Π.Δ. 323/1989). 

4. Ο Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικαστι¬ 
κές ή εξωδικες (άρθρο 5 παρ. 4 Ν. 1069/80, άρθρο 262 
Π.Δ. 323/89). 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 12 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΚΩΝ/ΝΟΣ ΣΚΑΝΔΑΛΙΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 293 (3) 

Τροποποίηση του με αριθ. 376/1988 Προεδρικού Διατάγ¬ 
ματος (Οργανισμός του Εθνικού Κέντρου Αμεσης 

Βοήθειας, Ε.Κ.Α.Β.) ΦΕΚ 169/Τ.Α/17.8.88». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 (β) του Ν. 2194/94 (ΦΕΚ 
34/Α/94). 

2. Το άρθρο 29Α του Ν. 1558/1985 όπως προσετέθη 
με το άρθρο 27 του Ν. 2081/1992 με το οποίο καθορίζε¬ 
ται έλεγχος των δαπανών που προκαλούν οι κανονιστικές 
διοικητικές πράξεις ΦΕΚ (154 τ.Α' 92). 

3. Η υπ' αριθμ. 3792/25.8.1994 γνώμη του Κ.Ε.Σ.Υ. 

4. Τις διατάξεις του άρθρου 7 του Ν. 1579/85 (ΦΕΚ 
217/Α/85). 

5. Την απόφαση αρ. 14/11.8.94 του Δ.Σ. του ΕΚΑΒ. 

6. Την αρ. ΔΥ3α/οικ. 370/94 Απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων «περί ανάθεσης αρμοδιοτήτων στους 


Υφυπουργούς (ΦΕΚ 550Β/94). 

7. Το γεγονός ότι απ’ τις προτεινόμενες διατάξεις δεν 
προκαλείται δαπάνη σε βάρος του κρατικού προϋπολογι¬ 
σμού (Σχετική η αριθ. ΔΥ 8450/94 βεβαίωση της Δ/νσης 
Οικονομικών του Υπ. Υγείας, Πρόνοιας και Κοινωνικών 
Ασφαλίσεων. 

8. Την με αριθ. 491/1994 γνωμοδότηση του Συμβου¬ 
λίου της Επικράτειας, με πρόταση των Υπουργών Προε¬ 
δρίας της Κυβέρνησης, Οικονομικών και του Υφυπουργού 
Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

Αρθρο μόνο 

Η παρ. 2 του άρθρου 14 του Π.Δ/τος 376/88 «Οργανι¬ 
σμός του Εθνικού Κέντρου Αμεσης Βοήθειας, ΕΚΑΒ 
(ΦΕΚ 169/Α/88) αντικαθίσταται όπως παρακάτω: 

Για τον κλάδο ΔΕ πληρωμάτων ασθενοφόρων απαιτείται 
απολυτήριος τίτλος Λυκείου ή Σχολής Δευτεροβάθμιας 
Εκπαίδευσης ή άλλου ισότιμου Σχολείου της ημεδαπής ή 
αλλοδαπής επαγγελματική άδεια οδήγησης Γ' τουλάχι¬ 
στον κατηγορίας και βεβαίωση αποφοίτησης από το πρό¬ 
γραμμα Επαγγελματικής Κατάρτισης Πληρωμάτων Ασθε¬ 
νοφόρων του ΕΚΑΒ. 

Σε περίπτωση έλλειψης υποψηφίων με την παραπάνω 
βεβαίωση αποφοίτησης, επιτρέπεται η πρόσληψη υποψη¬ 
φίων με μόνο απολυτήριο τίτλο Λυκείου ή Σχολής Δευτε¬ 
ροβάθμιας Εκπαίδευσης ή άλλου ισότιμου Σχολείου της 
ημεδαπής ή αλλοδαπηύς και Επαγγελματική άδεια οδήγη¬ 
σης Γ' τουλάχιστον κατηγορίας». 

Τη δημοσίευση και εκτέλεση του παρόντος Π.Δ/τος 
αναθέτουμε στον Υφυπουργό Υγείας, Πρόνοιας και Κοι¬ 
νωνικών Ασφαλίσεων. 

Αθήνα, 16 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝΑΣΤ. ΠΕΠΟΝΗΣ ΑΛ. ΠΑΠΑΔΟΠΟΥΛΟΣ 

Ο ΥΦΥΠΟΥΡΓΟΣ 

ΥΓ., ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΦΑΡΜΑΚΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 294 (4) 

Σύσταση ειδικού αμίσθου Υποθηκοφυλακείου Αυλώνος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των παρ. 1 και 3 του αρ. 22 του Ν. 
3680/57 (ΦΕΚ 56Α ) «περί τροποποιήσεως των περί Συμ¬ 
βολαιογράφων και Υποθηκοφυλάκων διατάξεων κ.λπ.» και 
β) του αρ. 27 του Ν. 2081/92 (ΦΕΚ 154Α'), με το οποίο 
προστέθηκε νέο άρθρο, το άρθρο 29Α στο Ν. 1558/85 
(ΦΕΚ 137 Α ). 

2. Την 6/1993 γνωμοδότηση της Ολομέλειας του Δικα¬ 
στηρίου Πρωτοδικών Χαλκίδας. 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 



1944 

4. Την 72/1994 γνωμοδότηση του Ε' τμήματος του Συμ¬ 
βουλίου της Επικράτειας. 

Με πρόταση του Υπουργού Δικαιοσύνης, αποφασί¬ 
ζουμε: 

Αρθρο μόνο 

Συνιστάται ειδικό άμισθο Υποθηκοφυλακείο Αυλώνος, 
στην περιφέρεια του Ειρηνοδικείου Αυλώνος, με έδρα την 
έδρα του Ειρηνοδικείου Αυλώνος (Αυλωνάρι) και περιφέ¬ 
ρεια την περιφέρεια του Ειρηνοδικείου Αυλώνος. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος. 

Αθήνα, 23 Αυγούστου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΓΕΩΡΓΙΟΣ ΚΟΥΒΕΛΑΚΗΣ 
-♦- 

Αντικατάσταση διατάξεων του άρθρου 3 του Π.Δ. 206/ 
1992 « Ιδρυση οργάνωση και λειτουργία Τμημάτων στο 
Χαροκόπειο Α.Ε.Ι. Οικιακής Οικονομίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 παρ. 2 του Ν. 1268/82 
«Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87), όπως η διάταξη συμπληρώθηκε με το 
άρθρο 48 παρ. 1ε: του Ν. 1404/83 «Δομή και λειτουργία 
των Τεχνολογικών Εκπαιδευτικών Ιδρυμάτων» (Α' 173). 

2. Τις διατάξεις του άρθρου 29Α του Ν. 1558/85, όπως 
αυτό προστέθηκε με το άρθρο 27 του Ν. 2081/1992 (Α' 
154). 

3. Τις διατάξεις της παρ. 5 της Β1/827/11.12.1990 
αποφάσεως του Υπουργού Εθνικής Παιδείας και θρη¬ 
σκευμάτων «Προσωρινή διοίκηση του Ανωτάτου Εκπαι¬ 
δευτικού Ιδρύματος Οικιακής Οικονομίας» (805Β ). 

4. Τη γνώμη της Διοικούσας Επιτροπής του Χαροκό- 
πειου ΑΕΙ Οικιακής Οικονομίας (συνεδρίαση 40/ 
23.2.1994). 

5. Το έγγραφο Β1 /132/6.4.1994 του Υπουργείου Εθνι¬ 
κής Παιδείας και θρησκευμάτων με το οποίο ζητήθηκε να 
διατυπώσει τη γνώμη του το Συμβούλιο Ανώτατης Παι¬ 
δείας και το γεγονός ότι έχει παρέλθει άπρακτη η προθε¬ 
σμία που ορίζουν οι διατάξεις του άρθρου 50 παρ. 3 του Ν. 

1 268/82. 

6. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του Κρατικού 
προϋπολογισμού. 

7. Την 431/1994 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

Η παρ. 1 (α) του άρθρου 3 του Π.Δ. 226/1992 «Ίδρυση 
οργάνωση και λειτουργία Τμημάτων στο Χαροκόπειο ΑΕΙ 
Οικιακής Οικονομίας» (Α’ 97) αντικαθίσταται ως εξής: 

«1. α) Κάθε Τμήμα χορηγεί αντίστοιχο ενιαίο πτυχίο. Ει- 
δικώς το ενιαίο πτυχίο του Τμήματος Οικιακής Οικονομίας 
διαχωρίζεται στις κατευθύνσεις: ι) Παιδαγωγικής Οικιακής 


Οικονομίας και ιι) Ανθρωποοικολογίας». 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Ίδρυση Ενορίας του Ιερού Ενορικαού Ναού Αγίων Μεγά¬ 
λου Βασιλείου και Ιωάννου του Προδρόμου στο Σιδηρο¬ 
δρομικό Σταθμό Λιανοκλαδίου Κοινότητας Σταυρού, 

της Ιεράς Μητροπόλεως Φθιώτιδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παραγρ. 2 το Ν. 590/77 «Περί του Κατα¬ 
στατικού Χάρτου της Εκκλησίας της Ελλάδος» (ΦΕΚ 146/ 
1977) σε συνδυασμό με τα άρθρα 2 και 3 του 8/1979 Κα¬ 
νονισμού της Ιεράς Συνόδου της Εκκλησίας της Ελλάδος 
«περί Ιερών Ναών και Ενοριών» (ΦΕΚ 1 /1980). 

2. Το άρθρο 29 Α' του Ν. 1558/1985 (ΦΕΚ 137), όπως 
προσετέθη με το άρθρο 27 του Ν. 2081 /1992 (Α' 154). 

3. Τη σύμφωνη γνώμη του Μητροπολιτικού Συμβουλίου 
της Ιεράς Μητροπόλεως Φθιώτιδος, που περιλαμβάνεται 
στην υπ’ αριθμ. 1 /31.3.94 πράξη του. 

4. Την υπ’ αριθμ. 29/1994 γνωμοδότηση του Κοινοτι¬ 
κού Συμβουλίου Σταυρού. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6. Την 429/1994 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερού Ενοριακού Ναού Αγίων Με¬ 
γάλου Βασιλείου και Ιωάννου του Προδρόμου στο Σιδηρο¬ 
δρομικό Σταθμό Λιανοκλαδίου Κοινότητας Σταυρού, της 
Ιεράς Μητροπόλεως Φθιώτιδος. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
προεδρικού Διατάγματος. 

Αθήνα, 16 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 

Ίδρυση Ενορίας του Ιερού Ναού Αγίου Ιωάννου Προδρό¬ 
μου της Ιερός Μητροπόλεως Παροναξίας στον οικισμό 
Απόλλωνος της Κοινότητας Κορωνίδας Νάξου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παραγρ. 2 του Ν. 590/77 
«περί του Καταστατικού Χάρτου της Εκκλησίας της Ελλά¬ 
δος» (Α' 146), σε συνδυασμό με τις διατάξεις των άρθρων 
2 και 3 του 8/79 Κανονισμού της Ιεράς Συνόδου της Εκ¬ 
κλησίας της Ελλάδος «περί Ναών και Ενοριών» (Α' 1/80). 

2. Το άρθρο 29Α του Ν. 1558/1985 (Α' 137), το οποίο 
προσετέθη με το άρθρο 27 του Ν. 2081 /1992 (Α' 154). 

3. Τη σύμφωνη γνώμη του Μητροπολιτικού Συμβουλίου 
της Ιεράς Μητροπόλεως Παροναξίας που περιλαμβάνεται 
στην 2/13.4.94 πράξη του. 

4. Την 14/20.2.94 γνωμοδότηση του Κοινοτικού Συμ¬ 
βουλίου Κορωνίδας. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6. Την 413/1994 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερού Ναού «Αγίου Ιωάννου Προ¬ 
δρόμου» της Ιεράς Μητροπόλεως Παροναξίας στον οικι¬ 
σμό Απόλλωνος της Κοινότητας Κορωνίδας Νάξου. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 16 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Ίδρυση Ενορίας του Ιερού Ενοριακού Ναού Αγίας Σοφίας, 
Πίστεως, Ελπίδος και Αγάπης στο Συνοικισμό της Νέας 
Ιωνίας Λαμίας, της Ιεράς Μητροπόλεως Φθιώτιδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παραγρ. 2 του Ν. 590/77 «περί του Κα¬ 
ταστατικού Χάρτου της Εκκλησίας της Ελλάδος» (Α' 146), 
σε συνδυασμό με τα άρθρα 2 και 3 του 8/79 Κανονισμού 
της Ιεράς Συνόδου της Εκκλησίας της Ελλάδος «περί Ιε¬ 
ρών Ναών και Ενοριών» (Α' 1 /80). 

2. Το άρθρο 29Α του Ν. 1558/1985 (Α' 137), το οποίο 
προσετέθη με το άρθρο 27 του Ν. 2081 /1992 (Α' 154). 

3. Τη σύμφωνη γνώμη του Μητροπολιτικού Συμβουλίου 
της Ιεράς Μητροπόλεως Φθιώτιδος που περιλαμβάνεται 
στην 1 /31.3.94 πράξη του. 

4. Την υπ’ αριθ. 60/11/3/1992 γνωμοδότηση του Δη¬ 


μοτικού Συμβουλίου Λαμίας. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6. Την 428/1994 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ενοριακού Ναού Αγίας Σο¬ 
φίας, Πίστεως, Ελπίδος και Αγάπης στο Συνοικισμό της 
Νέας Ιωνίας Λαμίας, της Ιεράς Μητροπόλεως Φθιώτιδος. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 16 Σεπτεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 299 (9) 

Μεταβίβαση αρμοδιοτήτων πολεοδομικών εφαρμογών 
στο Δήμο Σπάτων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις της παρ. 3 του άρθρου 61 του Ν. 947/ 

1979 «Περί οικιστικών περιοχών» (Α' 169). 

2. Τις διατάξεις των άρθρων 33 και 34 του Ν. 1337/ 

1983 «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» (Α' 33). 

3. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Τις διατάξεις του άρθρου 9 του Π.Δ/τος 437/1985 
«καθορισμός και ανακατανομή των Υπουργείων» (Α' 157). 

5. Τις διατάξεις του άρθρου 29Α του Ν. 1558/1985 (Α' 
137), όπως αυτό προστέθηκε με το άρθρο 27 του Ν 
2081/1992 (Α' 154). 

6. Τη σχετική πρόταση του Δήμου Σπάτων που διατυπώ¬ 
θηκε στην 140/1993 απόφαση του Δημοτικού Συμβου¬ 
λίου και το γεγονός ότι όπως διαπιστώνεται στην απόφαση 
αυτή υπάρχει δυνατότητα οργάνωσης κατάλληλης τεχνι¬ 
κής υπηρεσίας. 

7. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού και του Δήμου Σπάτων. 

8. Την 212/1994 γνωμοδότηση του Συμβουλίου της 
Επικράτειας με πρόταση των Υπουργών Εσωτερικών και 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Άρθρο 1 

1. Μεταβιβάζεται στο Δήμο Σπάτων και για την περιφέ- 
ρειά του η άσκηση όλων των αρμοδιοτήτων της πολεοδο- 
μικής υπηρεσίας του Υπουργείου Περιβάλλοντος, Χωρο¬ 
ταξίας και Δημοσίων Έργων που αναφέρεται στο άρθρο 
27 παρ. 1 τουν. 1577/1985 «Γενικός Οικοδομικός Κανό- 

νισμός» (Α' 210) και στο άρθρο 2 του Π. Δ/τος της 
8.7.1993 «Τρόπος έκδοσης οικοδομικών αδειών και έλεγ¬ 
χος των ανεγειρομένων οικοδομών» (Δ' 795), όπως ισχύει 
και ειδικότερα: 

α) Έκδοσης οικοδομικών αδειών (άρθρο 22 του ν. 
1577/1985). 

β) Εφαρμογής της διαδικασίας χαρακτηρισμού και κατε¬ 
δάφισης αυθαιρέτων κατασκευών, επιβολής προστίμου, 
ειδικής εισφοράς και κάθε άλλης σχετικής ενέργειας, 
σύμφωνα με τα άρθρα 17 και 18 του ν. 1337/1983 και τις 
διατάξεις του από 5/12.7.1983 π. δ/τος «Διαδικασία χα¬ 
ρακτηρισμού και κατεδάφιση νέων αυθαιρέτων κατα¬ 
σκευών και ρύθμιση συναφών θεμάτων» (Δ' 291) και των 
από 3/8.9.1993 π. δ/των «Τρόπος και διαδικασία εκτίμη¬ 
σης της αξίας των αυθαιρέτων κατασκευών και καθορι¬ 
σμός του ύψους των προστίμων αυτών» και «Προσδιορι¬ 
σμός της Ειδικής Εισφοράς Αυθαιρέτου και σχετικές δια¬ 
δικασίες» (Δ' 393) όπως ισχύουν. 

γ) Επιβολής των διοικητικών ποινών προστίμων που 
προβλέπονται από το άρθρο 60 του ν. 947/1979 και ειδι¬ 
κότερα από την περίπτωση β' της παρ. 1. 

δ) Εφαρμογής της διαδικασίας διατήρησης ή κατεδάφι¬ 
σης κτισμάτων ή κατασκευών σύμφωνα με τις διατάξεις 
των παρ. 5, 7 και 8 του άρθρου 8 και της παρ. 8 του άρ¬ 
θρου 9 του ν. 1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (Α' 4). 

2. Οι κατά τις ανωτέρω περιπτώσεις β', γ' και δ' αρμο¬ 
διότητες ασκούνται από την κατά τις οικείες διατάξεις αρ¬ 
μόδια Πολεοδομική Υπηρεσία, εάν η κατά τα ανωτέρω δη¬ 
μοτική υπηρεσία παραλείψει την άσκηση αυτών. 

Σε περίπτωση κατά την οποία και οι δύο υπηρεσίες επι- 
ληφθούν της υποθέσεως κατά την έγκριση της ως άνω αρ¬ 
μοδιότητας, την ίδια ημέρα κατισχύει η πράξη της Πολεο- 
δομικής Υπηρεσίας τεκμαιρομένης παραλείψεως της δη¬ 
μοτικής υπηρεσίας να αποφανθεί. 

Η σχετική πράξη της Πολεοδομικής Υπηρεσίας κοινο¬ 
ποιείται πάντοτε στην κατά τα ανωτέρω αρμόδια δημοτική 
υπηρεσία η οποία υποχρεούται ν' απέχει από κάθε περαι¬ 
τέρω ενέργεια για τη συγκεκριμένη υπόθεση. 

Άρθρο 2 

1. Στον ίδιο δήμο και για την περιφέρειά του μεταβιβά¬ 
ζονται επίσης οι αρμοδιότητες για τη σύμφωνα με το άρ¬ 
θρο 32 και επόμενα του Ν. Δ/τος της 17.7.1923, κατάρ¬ 
τιση και έκδοση πράξεων αναλογισμού προσκύρωσης και 
τακτοποίησης οικοπέδων, εκτός από τις περιπτώσεις που 
την διάνοιξη των οδών επισπεύδει το Δημόσιο, σύμφωνα 
με το άρθρο 5 του Ν. 653/1977 «Περί υποχρεώσεως των 
παρόδιων ιδιοκτητών δια την διάνοιξιν εθνικών οδών, αντι- 
καταστάσεως της παρ. 3 του άρθρου 6 του Ν. 5269/1931 
και ρυθμίσεως συναφών θεμάτων» (Α' 214). 

Στις περιπτώσεις ενστάσεων για τις πιο πάνω πράξεις 
αποφασίζει ο αρμόδιος Νομάρχης σύμφωνα με τις ισχύου- 
σες κάθε φορά διατάξεις. 

2. Ο ίδιος δήμος,-προβαίνει σε όλες τις υλικές και διαπι- 
στωτικές ενέργειες που απαιτούνται για την εφαρμογή 
στο έδαφος των σχεδίων πόλεων, σύμφωνα με τις ισχύου- 
σες διατάξεις. 


Άρθρο 3 

1. Στον ίδιο δήμο και στην περιφέρειά του μεταβιβάζο¬ 
νται επίσης όλες οι αρμοδιότητες σύνταξης εκθέσεων και 
αναθεώρησης αυτών στις περιπτώσεις επικίνδυνων οικο¬ 
δομών, σύμφωνα με το από 13/22.4.1929 Π.Δ/γμα «περί 
επικινδύνων οικοδομών» (Α' 153). Εξαιρούνται οι περιπτώ¬ 
σεις του άρθρου 7 του πιο πάνω διατάγματος για την κα¬ 
τάρτιση εκθέσεων επικινδύνως ετοιμόρροπων κατα¬ 
σκευών. 

2. Στην επιτροπή του άρθρου 7 του πιο πάνω διατάγμα¬ 
τος μπορούν να συμμετέχουν και οι μηχανικοί της τεχνικής 
υπηρεσίας του δήμου. 

3. Για την σύνταξη έκθεσης, την αναθεώρησή της, την 
υποβολή και κρίση ενστάσεων, σύμφωνα με την παρ. 1 του 
παρόντος άρθρου, εφαρμόζονται ανάλογα οι διατάξεις του 
από 13/22.4.1929 Π.Δ/τος. 

Άρθρο 4 

1. Οι αρμοδιότητες που μεταβιβάζονται στο δήμο Σπά- 
των με το παρόν διάταγμα ασκούνται από την τεχνική υπη¬ 
ρεσία του. 

2. Ο Προϊστάμενος της πιο πάνω τεχνικής υπηρεσίας 
όταν ασκεί τις αρμοδιότητες που μεταβιβάζονται έχει όλες 
τις αρμοδιότητες που οι σχετικές κείμενες διατάξεις προ¬ 
βλέπουν για Προϊστάμενο «Γραφείου Νομομηχανικού» ή 
«Σχεδίου Πόλεως» ή «Πολεοδομικής Αρχής» και «Επιθεω- 
ρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» 
κατά την άσκηση των πιο πάνω αρμοδιοτήτων αυτή παρέ¬ 
χεται από την αρμόδια κατά τόπο Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.) του Υπουργείου 
Περιβάλλοντος, Χωροταξίας και Δημοσίων Έργων. 

Άρθρο 5 

1. Με την επιφύλαξη των αρμοδιοτήτων που έχουν σύμ¬ 
φωνα με τις ισχύουσες σχετικές διατάξεις οι δημοτικές ή 
κοινοτικές αρχές στην τεχνική υπηρεσία του δήμου, ο 
Υπουργός Περιβάλλοντος, Χωροταξίας και Δημοσίων Έρ¬ 
γων και ο αρμόδιος νομάρχης μπορούν πάντοτε με τα όρ¬ 
γανα που ορίζονται από αυτούς, να ασκήσουν επιθεώρηση 
στην τεχνική υπηρεσία του δήμου για τις αρμοδιότητες 
που μεταβιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο 
Υπουργείο Περιβάλλοντος, Χωροταξίας και Δημοσίων 
Έργων, στο νομάρχη και στον δήμαρχο, ο οποίος είναι 
υποχρεωμένος να την ανακοινώσει στο δημοτικό συμβού¬ 
λιο. 

Άρθρο 6 

1. Διαδικασίες οι οποίες έχουν αρχίζει και αφορούν αρ¬ 
μοδιότητες που μεταβιβάζονται με το παρόν διάταγμα και 
οι οποίες εκκρεμούν την ημέρα έναρξης ισχύος του, στην 
Πολεοδομική Υπηρεσία ή σε Συμβούλιο ή σε επιτροπές 
συνεχίζονται και τελειώνουν από την ίδια υπηρεσία, με την 
διαδικασία που ισχύει μέχρι την ημέρα έναρξης ισχύος του 
παρόντος διατάγματος. 

2. Στο πρώτο στάδιο εφαρμογής του παρόντος από την 
τεχνική υπηρεσία του δήμου, οι αρμόδιες κρατικές υπηρε¬ 
σίες παρέχουν κάθε βοήθεια σ’ αυτή για την καλύτερη 
άσκσηση των αρμοδιοτήτων που μεταβιβάζονται. 

Αρθρο 7 

1. Στο Δήμο Σπάτων αποδίδεται ποσοστό 40% του προ¬ 
ϊόντος της κρατήσεως που προβλέπεται από την παρ. 3 
του άρθρου 2 του ΚΗ/1947 ψηφίσματος όπως ισχύει. 

2. Στον ίδιο δήμο περιέρχεται το σύνολο των προστίμων 
της περίπτωσης γ' του άρθρου 1 του παρόντος. 

Σε όσες περιπτώσεις η βεβαίωση γίνεται από την Πολε- 
οδομική Υπηρεσία, κατ’ εφαρμογή της παρ. 2 του άρθρου 
1 του παρόντος, τα πρόστιμα δεν περιέρχονται στο Δήμο 
αλλά στο Δημόσιο. 

Αρθρο 8 

Η ισχύς του παρόντος διατάγματος αρχίζει δύο (2) μήνες 
μετά τη δημοσίευσή του στην Εφημερίδα της Κυβερνή- 
σεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 12 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΠΕΡΙΒ , ΧΩΡ. ΚΑΙ ΔΗΜ. ΕΡΓΩΝ 

ΚΩΣΤΑΣ ΣΚΑΝΔΑΛΙΔΗΣ ΚΩΣΤΑΣ ΛΑΛΙΩΤΗΣ 

- ♦- 

ΑΠΟΦΑΣΕΙΣ 

( 10 ) 

Καθορισμός του επιτοκίου των παρεχόμενων από τα 
Ασφαλιστικά Ταμεία και τους λοιπούς Δημόσιους Ορ¬ 
γανισμούς του ΑΝ 1611 /50 πιστωτικών διευκολύνσεων 
σε ασφασλισμένους, υπαλλήλους και συνταξιούχους 
τους. 

ΠΡΑΞΗ ΔΙΟΙΚΗΤΗ ΑΡΙΘ. 2329/19.9.94 
(Άρθρο 1 του Ν. 1266/82) 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

’ α) το άοθοο 1 του Ν. 1266/82 «όονανα ασκπσεωο της 


νομισματικής, πιστωτικής και συναλλαγματικής πολιτικής 
και άλλες διατάξεις». 

β) την απόφαση ΕΝΠΘ 542/17/3.6.94. 

γ) το ενδεχόμενο να προκύψουν σημαντικές ανισότητες 
στην παροχή διευκολύνσεων από τα Ασφαλιστικά Ταμεία 
και λοιπούς Δημόσιους Οργανισμούς του ΑΝ 1611 /50 και 
τον κίνδυνο η έκταση των διευκολύνσεων να αποβεί σε 
βάρος της οικονομικής κατάστασής τους, αποφάσισε τα 
ακόλουθα: 

1. Το επιτόκιο με το οποίο θα βαρύνονται οι πάσης φύ- 
σεως χορηγήσεις των Ασφαλιστικών Ταμείων και λοιπών 
Δημόσιων Οργανισμών του ΑΝ 1611 /50 προς ασφαλισμέ¬ 
νους, συνταξιούχους και υπαλλήλους τους ορίζεται από τα 
Διοικητικά Συμβούλια των εν λόγω Ταμείων και Οργανι¬ 
σμών και δεν επιτρέπεται να είναι χαμηλότερο από το 75% 
του επιτοκίου των εντόκων γραμματίων του Δημοσίου 
ετήσιας διάρκειας στρογγυλοποιημένο προς τα κάτω στην 
αμέσως πλησιέστερη μισή ή ακέραια μονάδα. Για τον κα¬ 
θορισμό του επιτοκίου θα λαμβάνεται υπόψη το επιτόκιο 
της έκδοσης εντόκων γραμματίων που προηγείται κάθε 
χορηγήσεως. 

2. Η Πράξη αυτή δεν υποκαθιστά ούτε μεταβάλλει δια¬ 
τάξεις νόμων που ρυθμίζουν άλλως τον καθορισμό των 
ανωτέρω χορηγήσεων. 

3. Καταργείται η απόφαση ΕΝΠΘ 542/17/3.6.94. 

Από τις διατάξεις της παρούσας Πράξης δεν προκαλεί- 

ται δαπάνη σε βάρος του Κρατικού Προϋπολογισμού. 

Η ισχύς της Πράξης αυτής αρχίζει από την ημερομηνία 
δημοσίευσης της στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ Τ ΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΕΕΧ 

ΡΑΧ 

22.3211 ΥΡΕΤ ΟΠ 
5234312 

λειτουργούν καθημερινά από 8.00' έως 13.00' 


ΧΡΗΣΙΜ ΕΣ ΠΛΗΡ ΟΦΟ ΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

* Τμήμα πληροφόρ ησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.54/ 

• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τη ς Ε ΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α' 


β> 

Υ) 

δ) 

ε) 

στ) 

ζ) 

η) 

θ) 

ι) 

ια) 


» » » Β' 

» » » Π 

» » » Δ' 

» » » Αναπτυξιακών Πράξεων 

» » » Ν.Π.Δ.Δ. 

» » » ΠΑΡΑΡΤΗΜΑ 

» » » Δελτ. Εμπ.& Βιομ. Ιδ. 

» » » Αν. Ειδικού Δικαστηρίου 

» » » Α.Ε. & Ε.Π.Ε. 

Για όλα τα Τεύχη εκτός ΤΑΕ-ΕΠΕ 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


ιχ. 

15.000 

Δρχ. 

750 

» 

30.000 

» 

1.500 

» 

10.000 

» 

500 

» 

30.000 

» 

1.500 

» 

20.000 

» 

1.000 

» 

10.000 

» 

500 

» 

5.000 

» 

250 

» 

10.000 

» 

500 

» 

3.000 

» 

150 

» 

200.000 

ί » 

10.000 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






